kardosdrur/scandi-wiki huggingface dataset:
Schwedt/Oder

Schwedt/Oder er med et indbyggertal på 33.852 mennesker den folkerigeste kommune i landkreis Uckermark i den nordøstlige del af den tyske delstat Brandenburg. Med ca. 360 km² er den nummer 9 på listen over de arealmæssigt største kommuner i Tyskland Pinnow kommune bliver fra 19. april 2022 medforvaltet at Schwedt/O., efter at de øvrige tre kommuner sammen med Amt Oder-Welse er opløst og blevet en del af Schwedt/O.

Geografi 
Schwedt ligger i den østlige del af landskabet Uckermark i et sørigt område mellem Oder og Havel. Byen ligger på en Sandterrasse, som kun ligger en smule over de ofte oversvømmede sump- og engområder (såkaldte poldern) i Oderdalen. Mellem byen og Oder løber Hohensaaten-Friedrichsthaler Wasserstraße, en kanal, der er en del af Havel-Oder-Wasserstraße, og løber parallelt med grænsefloden. Området mellem floden og kanalen er et et naturområde med en for Centraleuropa sjælden flora og fauna, og området blev i 1995 udnævnt til Nationalpark Nedre Odertal.

Bydele 
 Am Waldrand
 Kastanienallee
 Neue Zeit
 Talsand
 Zentrum

Landsbyer og bebyggelser 
(årstal for indlemmelse i parentes)

 Berkholz (2022)
 Blumenhagen (1993)
 Criewen mit Vorwerk (2001)
 Gatow (1993)
 Heinersdorf (1974)
 Hohenfelde med Teerofenbrücke (2003)
 Kummerow (1998)
 Kunow med Niederfelde og Vogelsangsruh (1993)
 Landin (2022)
 Meyenburg (2022)
 Passow (2022)
 Stendell med Herrenhof (2003)
 Vierraden (2003)
 Zützen (2001)

Eksterne henvisninger 

 Preußen in Schwedt 
 Spiegel Online 10.9.2006 "Eine Stadt schrumpft sich gesund"
 Billeder fra Schwedt
Campus Frederiksberg

Campus Frederiksberg, 2008, er et samarbejde om uddannelsesforløb, indkøb og skriveværksteder, som er indgået mellem 12 af de største uddannelsesinstitutioner i Frederiksberg Kommune

Campus Frederiksberg omfatter
 Det Biovidenskabelige Fakultet, Københavns Universitet
 Danmarks Forvaltningshøjskole
 Den danske Diakonissestiftelse
 Falkonergårdens Gymnasium
 Frederiksberg Gymnasium	 
 Frederiksberg Seminarium
 Frøbelseminariet
 Handelshøjskolen (Copenhagen Business School)
 Hærens Officersskole
 Niels Brock
 Den Sociale Højskole 
 VUF, Voksenuddannelsescentret på Frederiksberg

Ekstern henvisning
Campus Frederiksberg, orientering 

Uddannelsesinstitutioner i København
Frederiksberg
Tempelhof

Tempelhof er en tidligere bydel i Berlin. I 2001 blev den slået samen med Schöneberg, og de udgør nu bydelen Tempelhof-Schöneberg. Den berømte Tempelhof lufthavn ligger her.

Eksterne henvisninger 

Berlins geografi
Schöneberg

Schöneberg er et område i den nuværende bydel Tempelhof-Schöneberg i Berlin. Frem til bydelsreformen i 2001 udgjorde Schöneberg en egen bydel med hertil hørende rådhus. Det var ved Rathaus Schöneberg at John F. Kennedy holdt sin senere berømte tale, hvori han proklamerede "Ich bin ein Berliner". 

Schöneberg er desuden kendt for det berømte varehus Kaufhaus des Westens samt Heinrich-von-Kleist-Park.

Eksterne henvisninger 

Berlins geografi
Skagen Klitplantage

Skagen Klitplantage, anlagt 1888, er en statsejet plantage beliggende umiddelbart  sydvest for Skagen, dækker et område på 1.394 ha skiftende mellem skov- og klitarealer.  859 hektar skov i Skagen Klitplantage blev i 2018 udpeget til ny urørtnåletræsplantage så hele plantagen er urørt skov. 
Plantagen er en del af Natura 2000-område nr. 2 Råbjerg Mile og Hulsig Hede.

Der findes flere afmærkede vandrestier i området og plantagen gennemløbes af Hulsigstien, en asfalteret cykel- og vandresti som er en del af vestkyststien.

Flora
Området er dækket af et rigt udvalg af træer og klitbeplantninger, blandt andet bjergfyr, skovfyr, sitkagraner, eg, birk og  bøg samt i klitterne af sand-hjælme og marehalm.  Der er et rigt planteliv bl.a.  mange, og flere sjældne lav-arter.

Seværdigheder
Den tilsandede kirke
Postmesterens bakke
Rødstens Klit
Sandmilen

Kilder/ eksterne henvisninger

Naturstyrelsens vandretursfolder nr. 35 om Skagen Klitplantage

Naturområder i Nordjylland
Skove i Danmark
Klitplantage
Urørt skov
Neue Wache

Neue Wache er en bygning ved alléen Unter den Linden i bydelen Mitte i Berlin, og blev bygget af den preussiske konge Frederik Vilhelm 3. mellem 1816 og 1818 som vagthus og monument for de faldne i Napoleonskrigene.

Bygningen er et af hovedværkerne i tysk klassicisme, og blev tegnet af Karl Friedrich Schinkel og Salomo Sachs.

Neue Wache var frem til monarkiets ende i 1918 "Haupt- und Königswache". I 1931 blev det omdannet af Heinrich Tessenow til mindesmærke for de faldne i 1. verdenskrig.

I DDR-tiden blev bygningen brugt til propagandaformål af stalinistregimet.

Efter den tyske genforening har Neue Wache været mindesmærke for alle ofre for krigen. Det indre rum udformet af Tessenow blev rekonstrueret, og en forstørret kopi, lavet af Harald Hacke, af skulpturen Mutter mit totem Sohn af Käthe Kollwitz, er placeret der.

Eksterne links 

Bygninger, konstruktioner og anlæg i Berlin
Spiral (prævention)

Spiralen er en lille t-formet plastikstav, der er omviklet med kobbertråd (kobberspiral) eller en hormoncylinder (hormonspiral). Spiralen placeres i livmoderen ved en gynækologisk undersøgelse og virker på sædcellerne, så de ikke når op i livmoderen eller ud i æggelederne og kan befrugte ægget. 

På engelsk hedder en spiral ”Intrauterine Device” (IUD) altså en genstand, der ligger i livmoderen. Når man i Danmark kalder det en spiral, er det, fordi nogle af de tidligere modeller var spiralformede, og det navn har hængt ved.

Eksterne henvisninger 
 Kobberspiral på Sundhed.dk
 Hormonspiral på Sundhed.dk

Præventionsmetoder
Angermünde

Angermünde er en by i landkreis Uckermark i den tyske delstat Brandenburg.

Kommunen Angermünde omfatter de i oktober 2003 indlemmede landsbyer fra det tidligere Amt Angermünde-Land (pånær Polßen) og den tidligere hovedby.

Angermünde ligger cirka 80 km nordøst for Berlin i et sørigt morænelandskab mellem det store skovområde Schorfheide og floden Oder. Med 326 km² er Angermünde den arealmæssigt niendestørste kommune i Tyskland. Forvaltningen af biosfærereservatet Schorfheide-Chorin ligger i kommunen, og en del af området mod syd og vest indgår i reservatet. Mod syd grænser Angermünde til Landkreis Barnim og mod øst til Polen.

Byer og bydele

Søer i kommunen 

 Grumsinsee
 Heiliger See
 Kalkbude
 Mudrowsee
 Mündesee
 Parsteiner See (Nordbecken)
 Peetzigsee
 Plunz
 Wolletzsee
 Bauernsee

Eksterne henvisninger 

 Den gamle bydel i Angermünde
Bebelplatz

Bebelplatz (tidligere Opernplatz eller Forum Fridericianum) er en offentlig plads langs sydsiden af paradegaden Unter den Linden i Berlin. Den dannes af Staatsoper Unter den Linden mod øst, Humboldt-universitetet mod vest, og St. Hedwigskatedralen mod syd. Pladsen er opkaldt efter August Bebel, det tyske socialdemokratiske partis (SPD) leder i 1800-tallet.

Bebelplatz er stedet hvor den kendte bogbrænding den 10. maj 1933 fandt sted. Efter initiativ fra Joseph Goebbels, Hitlers propagandaminister, brændte SA og nazistiske ungdomsorganisationer over 20.000 bøger her, hovedsagelig af jødiske forfattere, bl.a. Thomas Mann, Heinrich Heine og Karl Marx.

Eksterne henvisninger 

Gader i Berlin
Torve og pladser i Tyskland
Berkholz-Meyenburg

Berkholz-Meyenburg er en lille kommune i den sydvestlige del af landkreis Uckermark i den tyske delstat Brandenburg. Den er en del af Amt Oder-Welse og har administration i Pinnow.

Kommunen Berkholz-Meyenburg ligger i den østlige del af amtet, og grænser mod vest til Pinnow og mod øst og nord til industribyen Schwedt. Mod syd støder den op til Nationalpark Nedre Odertal og kanalen Hohensaaten-Friedrichsthaler-Wasserstraße.
Kongō Gumi

var et firma i Japan, som var verdens ældste uafbrudt virkende firma, idet det eksisterede i over 1.400 år. Det var et familiejet selskab med hovedkvarter i Osaka, og det kunne føre sin historie tilbage til 578, hvor Prins Shotoku hentede medlemmer af Kongō-familien fra Baekje i det nuværende Korea og bragte dem til Japan for at de kunne opføre buddhisttemplet Shitennō-ji, som stadig findes. I århundredernes løb har Kongō Gumi medvirket i opførelsen af mange berømte bygninger, iblandt hvilke er Osaka Slot fra det 16. århundrede og Hōryū-ji i præfekturet Nara.

En over 3 meter lang skriftrulle fra det 17. århundrede viser firmaets slægtshistorie med oversigt over de mange generationerne helt tilbage til firmaets grundlæggelse og indeholder dermed viden om de i alt 40 generationer, som har været involveret i firmaets ledelse. Som det ofte er tilfældet i japanske familier, antog svigersønnerne familienavnet Kongō, hvorfor linjen førtes videre gennem enten en søn eller en datter af familien.

Firmaet havde økonomiske problemer lige før 2. verdenskrig, hvor oprustning havde højere prioritet end tempelbygning. Det blev da reddet, fordi en storm beskadigede det fem-etager høje Shitennō-ji tempel, som Kongō Gumi derefter fik til opgave at genopbygge.

Selskabet fik imidlertid atter økonomiske problemer og trådte i likvidation i januar 2006. Dets aktiver blev opkøbt af firmaet Takamatsu Corporation, som selv kan henvise til at have bestået i 250 år.  Så sent som året før likvidationen (dvs. i 2005) havde Kongō Gumi mere end 100 ansatte og en årlig omsætning på 7,5 milliarder ¥, svarende til ca. 53 millioner € (omkring 400 mio kr). Dets sidste chef var Masakazu Kongō,og han var den fyrretyvende Kongō i rækken. Pr. december 2006 eksisterer Kongō Gumi fortsat, men nu som et datterselskab, ejet af Takamatsu.

Kilder

Eksterne henvisninger 

 Kongo Gumi Co., Ltd. 
 Businessweek – The End of a 1,400-Year-Old Business 

Virksomheder fra Japan
Virksomheder i Osaka
Etableret i 528
Otto Braun

Otto Braun (28. januar 1872 – 14. december 1955) var en tysk politiker (SPD), som var ministerpræsident i Preussen.

Han var oprindelig fra Königsberg i Østpreussen og blev leder af det socialdemokratiske parti der. Han blev indvalgt i den preussiske landdag, parlamentets underhus, i 1913. I 1919 blev han valgt til den grundlovsgivende forsamling som mødtes i Weimar. Han er mest kendt som statsminister i Preussen, en position han havde næsten sammenhængende fra 1920 til 1932. Han var også SPD's præsidentkandidat i 1925.

I Weimarrepublikkens sidste år var Brauns koalitionsregering i Preussen en af de stærkeste demokratiske bastioner. I modsætning til rigspolitikken, som var præget af kriser og hyppige regeringsskifte, lykkedes det Braun at skabe en relativt stabil statsregering i Preussen. Regeringen blev afsat ved et kup i 1932, ledet af den nationale regering under centrumspolitikeren Franz von Papen. Braun forblev imidlertid i opposition til den nye nationalt udpegede (ikke lokalt valgte) regering i Preussen indtil Hitlers magtovertagelse, da han emigrerede til Schweiz, hvor han døde i Locarno 22 år senere.

Efter 2. verdenskrig opfordrede Braun fra sit eksil de allierede til at genindsætte den lovlige preussiske regering, men de allierede nægtede på grund af deres planer om etnisk rensning af tyskere fra store dele af Preussen.

Politikere fra Weimarrepublikken
Ministerpræsidenter fra Preussen
Politikere fra SPD
Personer fra Königsberg
Seat León

SEAT León er en lille mellemklassebil fra den spanske bilfabrikant SEAT, som er opkaldt efter den spanske provinshovedstad León. Modellen er siden efteråret 1999 blevet fremstillet i indtil videre tre generationer.

Modellen deler teknisk basis med den tidssvarende generation af Volkswagen Golf.

Overblik over de enkelte generationer

Eksterne henvisninger
Straße des 17. Juni

Straße des 17. Juni er en gade i det centrale Berlin, Tyskland. 

Gaden er den vestlige fortsættelse af Unter den Linden. Den går øst-vest gennem Tiergarten, en stor park vest for bymidten. I den østlige ende er Brandenburger Tor placeret og i den vestlige ende Ernst-Reuter-Platz i Charlottenburg. Omtrent midt på gaden står sejrsmonumentet Siegessäule. På stykket mellem Siegessäule og Brandenburger Tor findes Sowjetisches Ehrenmal, et mindesmærke opført i 1945.

Før 2. verdenskrig hed gaden Charlottenburger Chaussee, fordi den forbandt centrum og Charlottenburg. Vejen blev asfalteret i 1799 og blev grundet Berlins hurtige vækst en større gennemkørselsvej til byens vestlige forstæder. Under nazi-tiden var gaden en del af Øst-Vest-aksen, en triumfavenue med naziflag. I de sidste uger af 2. verdenskrig, hvor Berlins lufthavne var ubrugelige, blev gaden anvendt som landingsbane.

Gaden blev omdøbt i 1953 som hyldest til den østberlinske opstand 17. juni 1953. I dag bruges gaden undertiden til kæmpe-events som Love parade eller Live 8. Den er også startsted for Berlin Marathon.

Eksterne henvisninger 

Gader i Berlin
Kæmpegran

Kæmpegran (Abies grandis), også kæmpe-gran, kæmpe-ædelgran eller grandis, er et op til 90 meter højt, stedsegrønt nåletræ med en vækst, som først er smalt kegleformet, men som senere bliver mere uregelmæssig og udspærret. Træet er i Danmark almindeligt plantet i parker, haver og pyntegrøntkulturer. Det bliver i Danmark op til 45 m højt.

Beskrivelse 
Grenene sidder vandret udspærret i tydeligt adskilte kranse. Barken er først olivendrøn og beklædt med fine hår, men i løbet af et års tid bliver den gråligt rødbrun. Lidt ældre grene har en gråbrun bark med tydelige, ophovnede harpiksblærer. Gamle grene og stammer får efterhånden en mørkegrå bark, som sprækker op i små firkanter.

Knopperne er små og delvist skjult af nåle. De er ægformede til cylindriske og mørkt rødviolette, beklædt med hvid harpiks. Nålene sidder i et meget fladt, kamagtigt skud. De har en dybt furet, mørkegrøn overside og en let indrullet underside med to hvide striber. De hanlige blomster er samlet i små, røde og harpiksklædte stande, som sidder øverst i kronen, mens de hunlige findes i cylindriske stande, der først er lysegrønne, senere rødbrune og til sidst (som modne kogler) brune. De vingede frø sidder to og to på hvert kogleskæl.

Rodnettet er forholdsvist svagt, og træet kan let væltes i storm. Nålene og harpiksblærerne dufter af appelsin, når de bliver ødelagt.

Højde x bredde og årlig tilvækst: 45 x 15 m (100 x 20 cm/år). Disse mål kan fx anvendes, når arten udplantes.

Udbredelse 
Kæmpegran er hjemmehørende i det vestlige Nordamerika, men er senere plantet mange steder i verden. I Danmark ret almindeligt plantet, især i hede- og klitplantager.

Økologi 
På Mount Olympus i Olympus National Park, Washington, USA, findes arten på regnrige bjerge ud mod Stillehavet, men også længere indad i landet sammen med bl.a. fjerbregne, hindbær, kambregne, linnæa, Alnus rhombifolia (en art af el), amerikansk tørst, busket bjergte, canadisk hasselurt, douglasgran, kæmpeløn, kæmpethuja, Oxalis oregana (en art af surkløver), Tiarella trifoliata (en art af skumblomst), tornpanax, vestamerikansk hemlock, vestamerikansk mahonie, vestamerikansk taks og vin-løn.

Anvendelse 
Kæmpegran hører til blandt de sundeste danske nåletræer, men er ikke fuldt vindfør eller stormfast. Kæmpegran har den højeste tilvækst i vedmasse blandt danske træer, men tilvæksten er så hurtig at vedkvaliteten er ringere end hos mange andre nåletræer.

Note

Kilder/Eksterne henvisninger 
 Signe Frederiksen et al., Dansk flora, 2. udgave, Gyldendal 2012. .

Stedsegrønne
Nåletræer
Tømmertræer
Ædelgran-slægten
Helstat

En helstat er en statsdannelse bestående af flere under en fælles forfatning for de fælles anliggender forbundne statsdele (= forbundsstat); specielt om den statsforbindelse, Helstaten, som mellem 1814 og 1864 søgtes opretholdt mellem det danske kongerige, og hertugdømmerne Slesvig, Holsten, og Lauenborg.

Litteratur 
Ordbog over Det danske Sprog

Se også 
 Personalunion

Statsformer
Guldlærk

Slægten Guldlærk har kun én art med samme danske navn. Den minder af udseende på mange måder om Lærk, heraf det botaniske navn Pseudolarix der kan oversættes med "lignende lærk". Træet er løvfældende ligesom Lærk, men bliver dog ikke nær så stort som Lærk – specielt ikke i Danmark.

Guldlærk (Pseudolarix amabilis) kommer fra det sydøstlige Kina hvor det antagelig kan blive 20-30 m højt. I Danmark er træer over 10 m sjældne, og oftest er der tale om endnu mindre eksemplarer.

Guldlærk er uden forstlig betydning men dyrkes som prydtræ hist og her i haver og parker.

Haveplanter
Nåletræer
Ædelgran
Canon P

Canon P er et lille analogt filmtype 135 søgerkamera, der blev fremstillet mellem december 1958 og maj 1961. Det er det sidste i rækken af Canons VI serie. P'et står for 'Populaire'. Kameraet var og er et populært samlerkamera, da det er forholdsvis billigt og kan bruge Leica gevind objektiver, derudover bliver det tit omtalt som det mest stilrene søgerkamera der nogensinde er fremstillet. Canon P blev oprindeligt solgt med enten en 50mm blænde 1,4 eller 50mm blænde 1,8 normalobjektiv. Det var også muligt at købe et eksternt lysmålermodul der kunne sættes oven på kameraet der hvor blitz-skoen sidder.

Varianter 

Der findes to forskellige varianter af Canon P kamera-huset. En sølvfarvet, der er den mest almindelige (87875 lavet) og en sort variant der er meget mere sjælden (måske findes der kun få hundrede). Der findes også sorte versioner af den eksterne lysmåler og en række objektiver.

Specifikationer

Eksterne henvisninger 

 Side om Canon P på Karen Nakamuras side Photoethnography.com
 Download original manual på engelsk som PDF
 Canon P på Canon Museum

Fotografi
Kameraer
P
Carsten Broe

Carsten Broe (født 18. oktober 1963) er en dansk tidligere fodboldtræner.

Karriere 
I 1987 blev han som 24-årig udpeget til ny træner for Vindinge BK. Senere blev han træner for RB1906, en klub han førte fra Danmarksserien til 1. division.
|
Efter opholdet i Roskilde blev han træner for Ølstykke FC og Nykøbing Falster Alliancen.

SønderjyskE 
I 2007 blev han udnævnt til Ole Schwennesens afløser i SønderjyskE.

I efteråret 2008 opstod en bizar situation, da Carsten Broe i en SAS-ligakamp kaldte dommeren for en "tyksak". Den udtalelse medførte to karantænedage til Carsten Broe.

Den 6. juni 2009 blev det offentliggjort, at Carsten Broe havde sagt sin stilling op, da han ikke kunne få sit ultimatum opfyldt om en forbedret spillertrup.

FC Roskilde 
Den 16. juni 2010 blev Carsten Broe præsenteret som ny træner i 1. divisionsklubben FC Roskilde. Han blev den 21. maj 2012 fyret efter en sæson med svigtende resultater, der førte til at klubben rykkede i 2. division. Efter fyringen udtalte Broe, at han ville slutte sin karriere i fodboldverdenen.

Frederiksberg Alliancen 2000 
I november 2012, efter et halvt års pause, blev det dog offentliggjort, at Broe ville blive ny træner for Danmarksserie-klubben Frederiksberg Alliancen 2000 fra 1. januar 2013. Han skrev under på en etårig aftale. Her valgte han dog selv at stoppe pr. 1. juli 2013 som cheftræner og i stedet fortsætte som udviklingschef i klubben.

Den 24. december 2014 blev det offentliggjort, at Broe stoppede som udviklingschef og i stedet erstattede Steffen Dam som sportschef i FA2000.

Herlev IF 
Den 6. november 2016 blev Broe ny træner for Herlev IF. I november 2017 måtte han trække sig som træner for klubben pga. efterveer i forbindelse med et færdselsuheld.

Referencer

Eksterne henvisninger 
 

Fodboldtrænere fra Danmark
Fodboldtrænere fra SønderjyskE
Fodboldtrænere fra FC Roskilde
Fodboldtrænere fra Lolland-Falster Alliancen
Den Hellige Alliance

Den Hellige Alliance var en alliance, der dannedes mellem Rusland, Østrig og Preussen i 1815 på initiativ af zar Alexander 1. af Rusland. Alliancen blev konfirmeret af de tre magter i Wien den 26. september 1815.

Formålet var at stå vagt om freden og den kristne verden, deraf alliancens navn. I realiteten blev det et politisk magtredskab i de årtier, der fulgte efter Wienerkongressen. Den østrigske udenrigsminister Fyrst Metternich benyttede alliancen til at beskytte den bestående samfundsorden og slå ethvert forsøg på revolution ned. Alliancen forsøgte at beskytte sig mod tendenserne fra den franske revolution, og den var imod demokrati, revolution og sekularisme. Med undtagelse af England, Vatikanet og det Osmanniske Rige støttede alle øvrige stater i Europa alliancen. Det var en konservativ bevægelse, der ønskede at bevare freden i Europa – inden for de enkelte landes egne politiske rammer.

Efter zar Alexanders død i 1825 mistede alliancen sin betydning og opløstes i praksis.

Østrigs historie
Tysklands historie
Rusland i 1800-tallet
Dværglivstræ

Dværglivstræ (Microbiota decussata) ses også betegnet sibirisk ene eller sibirisk dværgthuja, men selvom de tilhører samme familie (Cypres-familien) er der altså tale om en selvstændig slægt – hverken ene eller (dværg)thuja.

Dværglivstræ forekommer ikke vildt i Danmark, men ses hist og her i haver og parker. Det er en lavtvoksende stedsegrøn busk. Dværglivstræ bliver gerne brun om vinteren, men den grønne farve kommer igen forår eller sommer.

Stedsegrønne
Haveplanter
Nåletræer
Cypres-familien
Søren Kusk

Søren Kusk Larsen (født 6. april 1960) er en dansk fodboldtræner og politiker, der er tidligere cheftræner for Vendsyssel FF.

Spillerkarriere 
Som spiller spillede han mere end 150 førsteholdskampe for AaB.

Trænerkarriere 
Hans trænerkarriere startede med en række mindre trænerjobs i AaB, inden han i 1994 blev cheftræner for Aalborg Chang. Siden kom han bl.a. til Viborg FF og AaB.

I 2005 rykkede han med SønderjyskE op i Superligaen, men trak sig som træner på grund af spirituskørsel. Siden har han haft nogle mindre småjobs.

I januar 2008 blev han ansat som talentkoordinator for AaB, men stoppede, efter aftale med AaB på grund af alkoholproblemer, der forhindrede ham i at varetage jobbet.

Politik 
I 2017 blev Søren Kusk valgt ind i byrådet i Aalborg Kommune, for Socialdemokratiet.

Referencer

Eksterne henvisninger 

Fodboldspillere fra AaB
Fodboldtrænere fra Danmark
Fodboldtrænere fra Viborg FF
Fodboldtrænere fra AaB
Fodboldtrænere fra SønderjyskE
Fodboldtrænere fra Hobro IK
Fodboldtrænere fra Jammerbugt FC
Personer fra Thisted
Fodboldspillere fra Danmark
Kommunalbestyrelsesmedlemmer fra Socialdemokraterne
Var (flod)

Var er en flod beliggende i det sydøstlige Frankrig.

Floden Var udspringer nær Col de la Cayolle (2.326m) og flyder med rivende fart på bunden af dybe kløfter gennem departementet Alpes-Maritimes i regionen Provence-Alpes-Côte d'Azur på en strækning af 120 km. for at ende ved Middelhavet mellem Nice og Saint-Laurent-du-Var.

En stor del af floden kan iagttages fra koglebanen (Le Train des Pignes), der går fra Nice til Digne-les-Bains.

Henvisninger 

Floder i Frankrig
Kærmysse-slægten

Calla er en planteslægt i arum-familien indeholdende en enkelt art, der i øvrigt forekommer i Danmark.

Arter

 Kærmysse (Calla palustris)

Planteslægter
Arum-familien
Leif Roar

Leif Roar (født 31. august 1937, død 25. marts 2003) var en dansk operasanger (baryton), der i en lang årrække var blandt de førende Wagner-sangere i Danmark og internationalt. 

Særlig titelpartiet i Wagners Den flyvende hollænder gjorde han til sit mesterstykke og optrådte i rollen utallige gange. Efter uddannelse på Operaakademiet i København fik han debut på Det Kgl. Teater 1964. Hans internationale karriere begyndte i 1967 med Wagner-roller ved operaen i Düsseldorf, f.eks. Den Flyvende Hollænder, Hans Sachs i Mestersangerne i Nürnberg og Telramund i Lohengrin. 

Med sin kraftfulde heltebaryton var han eftertragtet på de store scener og optrådte på La Scala i Milano, Metropolitan i New York og ved Festspillene i Bayreuth. Han trak sig tilbage fra scenen 1995.

Referencer

Eksterne henvisninger 
 
 

Operasangere fra Danmark